**OPĆINA VRSAR-ORSERA**, Trg Degrassi 1, 52450 Vrsar-Orsera, OIB: 03592077573, koju na temelju povjerenih ovlasti Općinskog načelnika o dodjeli financijske potpore udrugama zastupa zamjenik Općinskog načelnika Franko Štifanić, kao davatelj financijske potpore (u nastavku teksta: Općina)

i

naziv,adresa, ptt broj mjesto, OIB: \_\_\_\_\_\_\_\_, RNO: \_\_\_\_\_\_\_\_\_\_, zastupana po predsjedniku \_\_\_\_\_\_\_\_\_\_\_\_\_ kao korisnik financijske potpore (u nastavku teksta: korisnik),

kao stranke potpisnice, sklopile su dana \_\_\_\_\_\_\_\_\_\_\_2018. godine sljedeći:

**U G O V O R**

**O FINANCIJSKOJ POTPORI PROJEKTU/PROGRAMU IZ**

**PRORAČUNA OPĆINE VRSAR-ORSERA ZA 2018. GODINU**

**Članak 1.**

Stranke potpisnice suglasno utvrđuju da je Općina, dana 05.03.2018. godine objavila 2. Javni natječaj za financiranje programa, projekata i manifestacija od interesa za opće dobro na području Općine Vrsar-Orsera za 2018. godinu koji je trajao do 05.04.2018. godine, a u okviru kojega je svoju prijavu dostavio i korisnik.

 Po provedenoj natječajnoj proceduri, zamjenik Općinskog načelnika Općine Vrsar-Orsera donio je Odluku o dodjeli financijskih sredstava kojom je korisniku za projekt/program \_\_\_\_\_\_\_\_\_\_\_\_\_\_\_\_\_\_\_\_\_dodijelio iznos od **\_\_\_\_ kn** (slovima: \_\_\_\_\_\_\_\_\_\_\_\_\_\_kuna) od ukupne vrijednosti projekta/programa u iznosu od \_\_\_\_\_\_\_ kuna.

Razdoblje trajanja financijske potpore je od 01.01. do 31. 12. 2018. godine.

**Članak 2.**

Sredstva iz prethodnog članka osigurana su Proračunom Općine Vrsar-Orsera za 2018. godinu, na razdjelu \_\_\_\_\_\_ , Glava 02 Jedinstveni upravni odjel, u programu \_\_\_\_\_\_\_\_\_\_\_\_\_\_\_\_\_\_\_\_ pod aktivnošću \_\_\_\_\_\_\_\_\_\_\_\_\_\_\_\_\_\_ ,na poziciji plana R0\_\_\_\_\_\_\_\_\_\_\_\_\_\_, konto \_\_\_\_\_\_\_\_\_\_\_ tekuće donacije.

**Članak 3.**

Dodijeljena sredstva iz članka 1. ovog Ugovora mogu se koristiti isključivo za svrhu definiranu opisnim obrascem i obrascem proračuna a za troškove koji su nastala u razdoblju trajanja financijske potpore.

Sredstva iz prethodnog članka isplatit će se na IBAN korisnika, broj: \_\_\_\_\_\_\_\_\_\_\_\_\_\_\_\_\_, otvoren u \_\_\_\_\_\_\_\_\_\_\_\_(naziv banke)\_\_\_\_\_\_\_\_, a na temelju podnesenog pisanog zahtjeva s pratećim prilozima od strane korisnika.

Pisani zahtjevi za isplatu dodijeljenih sredstva temeljem ovog Ugovora zaprimaju se zaključno do 15.12.2018. godine.

U slučaju da podneseni zahtjevi za isplatu sredstava tijekom godine nisu obuhvatili ukupan dodijeljen iznos iz članka 1. stavka 2. ovog Ugovora, smatrat će se da su isplaćena sredstva temeljem zahtjeva podnijetih do roka iz stavka 3. ovog članka bila dostatna za provedbu programa, a preostala neutrošena sredstva ostaju u proračunu za druge namjene i ne prenose se u iduće razdoblje.

Pročelnik i/ili Zamjenik načelnika mogu izmijeniti dinamiku isplate ugovorenih sredstava ovisno o ostvarenju Proračuna odnosno potrebama korisnika.

**Članak 4.**

Radi kontrole namjenskog korištenja sredstava korisnik se obvezuje da će Općini dostaviti Izvještaj o provedbi aktivnosti i utrošku sredstava koji treba sadržavati:

1. opisni izvještaj „OPI“,
2. financijski izvještaj „FINI“,
3. dokumentaciju i priloge na zahtjev Općine:
* Godišnji financijski izvještaj,
* priloge vezane uz provedbu aktivnosti i dokaze o provedbi aktivnosti (potpisne liste, evaluacijske listiće, fotografije s događanja, primjerke publikacija i dr.),
* za bezgotovinska plaćanja: preslike računa (R1 ili R2) koji glase na korisnika te pripadajuće bankovne izvode,
* za gotovinska plaćanja: preslike računa (R1 ili R2) koji glase na korisnika, preslike isplatnica iz blagajne i blagajničkog izvješća,
* ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara) i sl.

Izvješća iz prethodnog stavka dostavljaju se u roku do 28. veljače 2019. godine, na propisanim obrascima „OPI“ te „FINI“ kojim se obuhvaćaju svi troškovi korisnika za predmetno razdoblje, neovisno o izvoru prihoda.

**Članak 5.**

Općina pridržava pravo kontinuiranog praćenja i vrednovanja izvršenja te preispitivanje financija i troškova u bilo koje vrijeme trajanja financiranja te u razdoblju od 7 godina od dana završetka trajanja financijske potpore.

Općina može neposrednu kontrolu iz prethodnog stavka ovog ugovora obaviti u vlastitim prostorijama ili kroz terenski posjet prostorijama korisnika, a o namjeri izvršenja neposredne kontrole dužna je prethodno obavijestiti korisnika, barem sedam dana prije planiranog izvršenja kontrole.

**Članak 6.**

Korisnik potpisom ovog Ugovora ovlašćuje Općinu da radi nadzora namjenskog korištenja sredstava iz čl. 1. Ugovora može neposredno kontaktirati sve pravne i fizičke osobe kojima je prema priloženoj dokumentaciji korisnik isplatio novčana sredstva koja je dobio od davatelja za financiranje aktivnosti.

**Članak 7.**

Korisnik se obvezuje pravodobno pismenim putem obavijestiti Općinu o manjim i većim izmjenama ugovora.

Manje izmjene ugovora ne zahtijevaju izradu Dodatka ugovoru, a mogu biti:

* izmjene proračuna između proračunskih poglavlja manje od 15%,
* promjena bankovnog računa korisnika,
* promjena adrese ili drugih kontakata korisnika,
* male promjene aktivnosti koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Veće izmjene ugovora su:

* izmjene proračuna između proračunskih poglavlja veće od 15%,
* dodatak novih aktivnosti,
* promjena aktivnosti koja značajno utječe na opseg i ciljeve.

Veće izmjene ugovora zahtijevaju izradu Dodatka ugovoru i njegovo potpisivanje od strane oba potpisnika. Kod svake obavijesti od strane korisnika Općina će odlučiti radi li se o manjoj ili većoj izmjeni i sukladno tome je li potrebno izraditi Dodatak ugovoru.

Zahtjev za izmjenama ugovora korisnik dostavlja davatelju u pisanom obliku s obrazloženjem i popratnom dokumentacijom kojom se opravdava taj zahtjev. Sastavni dio zahtjeva za izmjenu između proračunskih stavaka je i obrazac Izmjena i dopuna proračuna na obrascu ID OPR.

Izmjene ugovornih obveza i preraspodjelu sredstava korisnik može zatražiti najkasnije do 30. studenog 2018. godine. Svaka izmjena ugovornih obveza treba biti zatražena i odobrena u pisanom obliku.

Dodatak ugovoru ne može imati za cilj ili posljedicu unošenje promjena u ugovor koje bi dovele u pitanje odluku o dodjeli financijskih sredstava ili bile u suprotnosti s ravnopravnim odnosom prema drugim podnositeljima zahtjeva. Najviši iznos financijskih sredstava naveden u ugovoru ne može se povećavati.

Zamjenik Općinskog načelnika Općine ima pravo ne odobriti prenamjenu dijela sredstava ako se time bitno mijenja sadržaj i priroda prijavljenih i odobrenih aktivnosti, ako zahtjev nema utemeljenje u objektivnim razlozima za prenamjenu ili ako zahtjev za prenamjenu ne sadrži Obrazac ID OPR.

Odluku o odobrenju ili neodobrenju izmjena davatelj mora donijeti u roku od 5 radnih dana od dostave obavijesti od strane korisnika.

Korisnik može zatražiti manje ili veće izmjene Ugovora najviše dva puta tijekom razdoblja trajanja projekta/programa.

**Članak 8.**

Ako Općina utvrdi da:

* je korisnik nenamjenski koristio sredstva,
* korisnik nije izvršio aktivnosti u ugovorenom roku,
* korisnik nije podnio odgovarajuće izvješće u roku i sa sadržajem određenim ovim ugovorom,
* korisnik ne omogućava Općini nadzor nad namjenskim korištenjem sredstava financijske potpore ovog ugovora,
* korisnik ne poštuje odredbe Ugovora o vidljivosti programa iz članka 12.ovog Ugovora,

obustavit će daljnju isplatu, a korisnik će biti dužan vratiti primljena nenamjenski utrošena ili neutrošena sredstva uz obračunate zakonske zatezne kamate.

Nenamjenskim korištenjem smatrat će se svako odstupanje od iznosa pojedinih stavki iz proračuna programa.

Ako Općina utvrdi da korisnik nije ispunio ugovorne obveze bez opravdanog razloga, osim konzumiranja prava na povrat više uplaćenih sredstava u Proračun Općine Vrsar-Orsera, uskratit će mu pravo na financijsku potporu pri narednim natječajima.

**Članak 9.**

Ako Općina iz rezultata utvrđenih terenskom kontrolom provedbe aktivnosti utvrdi da je visina stvarno utrošenih sredstava 20 % niža od iznosa isplaćene financijske potpore, obustavit će isplatu sredstava dok korisnik ne utroši ranije isplaćena sredstva.

Ako Jedinstveni upravni odjel Općine utvrdi da korisnik uz Izvješće nije dostavio uredno ispunjeni obrazac, odnosno ukoliko nedostaju potrebni prilozi iz kojih se može utvrditi pravovaljani utrošak sredstava financijske potpore, pisanim će putem obavijestiti istoga o uočenim nedostacima te ga pozvati na dostavu istih u roku od 8 dana od dana primitka obavijesti. Ukoliko korisnik u danom roku ne otkloni nedostatke, trošak će se smatrati neprihvatljivim, a Općina će zatražiti povrat više uplaćenog iznosa financijske potpore.

Ako Općina iz bilo kojeg razloga predviđenog ovim Ugovorom kao i bilo kojeg drugog opravdanog razloga zatraži povrat sredstava, korisnik ih je obvezan uplatiti na IBAN Općine Vrsar-Orsera broj: HR5124020061851600003, poziv na broj HR68 7781–OIB, bez odgode, a najkasnije u roku 15 dana od dana kad je zatražen povrat sredstava.

**Članak 10.**

Korisnik aktivnosti provodi na vlastitu odgovornost i u skladu s opisnim obrascem i obrascem proračuna, koji su sastavni dio ugovora.

**Članak 11.**

Općina ne snosi odgovornost za neposredne ili posredne štete proizašle iz bilo koje aktivnosti korisnika u provedbi ugovorenog programa ili projekta.

**Članak 12.**

Korisnik se obvezuje u svim obavijestima koje se tiču aktivnosti koju financijski podupire Općina, uključujući i one iznijete na konferencijama ili seminarima, navesti da provedbu aktivnosti financijski podupire Općina Vrsar-Orsera te se obvezuje na svim tiskanim, video i drugim materijalima vezanim uz program istaknuti logotip i naziv Općine kao institucije koja daje potporu njihovom radu te istaknuti sljedeću rečenicu: „Provedbu aktivnosti sufinancira Općina Vrsar-Orsera“.

Sve publikacije udruge, u bilo kojem obliku i preko bilo kojeg medija, uključujući internet moraju sadržavati sljedeću izjavu: „Ovaj je dokument izrađen uz financijsku potporu Općine Vrsar-Orsera. Sadržaj ovoga dokumenta u isključivoj je odgovornosti (naziv udruge) i ni pod kojim se uvjetima ne može smatrati kao odraz stajališta Općine Vrsar-Orsera“.

Korisnik je suglasan da Općina objavi njegov naziv i adresu, svrhu financijskih sredstava, najviši iznos sredstava i stopu financiranja prihvatljivih troškova programa ili projekta sukladno ugovoru te da koristi i objavljuje dostavljene mu fotografije, video i audio zapise povezane s provedbom aktivnosti za koje Općina daje potporu, u cilju promocije financijskih potpora i razvoja civilnoga društva u Općini.

**Članak 13.**

Stranke potpisnice suglasne su da doprinos rada volontera može biti priznat kao oblik sufinanciranja. Vrijednost volonterskog rada određuje se u iznosu koji se dobiva dijeljenjem iznosa prosječne mjesečne neto plaće s prosječnim brojem radnih sati u mjesecu. Za potrebe izvještavanja o pokazateljima provedbe aktivnosti, korisnik će izvještavati samo u okvirima u ovom stavku navedene vrijednosti volonterskog sata.

**Članak 14.**

Stranke potpisnice suglasne su da će zajedno stvarati uvjete za razvoj civilnog društva na području Općine te povećanje društvenih vrijednosti zajednice u kojoj djeluju. S tom svrhom, korisnik će se aktivno uključiti u aktivnosti Općine, njenih ustanova i poduzeća, a sve prema dogovoru s Jedinstvenim upravnim odjelom Općine.

**Članak 15.**

Potpisom ovog ugovora korisnik se obvezuje da kao korisnik bespovratnih sredstava iz javnih izvora od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za cijelo vrijeme trajanja ovog Ugovora.

**Članak 16.**

Za svaki oblik komunikacije (dostavu o izmjenama i dopunama ugovora, dostavu zahtjeva za isplatu sredstva te dostavu izvještaja) koji je povezan s ovim ugovorom potrebno je navesti KLASU ugovora i naziv programa te dostaviti na adresu:

Općina Vrsar-Orsera, Jedinstveni upravni odjel, Trg Degrassi 1, 52450 ili e-mail: opcina-vrsar@vrsar.hr

Za potrebe realizacije ovog Ugovora i koordinacije rada, ugovorne strane određuju svoje predstavnike:

* Za Općinu: Slobodan Vugrinec, e-mail: slobodan.vugrinec@vrsar.hr,
* Za Nositelja programa: \_\_\_\_(ime i prezime)\_\_\_\_, e-mail: \_\_\_\_\_, telefon:\_\_\_\_\_\_\_\_\_.

**Članak 17.**

Stranke potpisnice preuzimaju obvezu čuvanja svih dokumenata, podataka ili drugih relevantnih materijala dostavljenih u provedbi aktivnosti najmanje sedam godina od odobrenja završnog izvješća od strane Općine.

**Članak 18.**

Mogući sporovi iz ovog Ugovora rješavat će se sporazumno, a ako to neće biti moguće, ugovara se nadležnost mjesno nadležnog suda.

**Članak 19.**

Na elemente koji nisu uređeni ovim Ugovorom na odgovarajući se način primjenjuju odredbe Pravilnika o financiranju programa, projekata i manifestacija od interesa za opće dobro na području Općine Vrsar („Službene novine Općine Vrsar“, broj 01/16) i odredbe Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15).

U slučaju proturječnosti između odredbi ovog Ugovora te odredbi iz drugih Priloga (opisnog obrasca i obrasca proračuna), primjenjuju se kao pravovaljane odredbe ovog Ugovora.

**Članak 20.**

Ovaj je Ugovor sačinjen u četiri (4) istovjetna primjerka, po dva za svaku ugovornu stranku.

**Članak 21.**

Ugovorne stranke razumiju odredbe ovog Ugovora te ga u znak prihvaćanja vlastoručno potpisuju.

KLASA:

URBROJ:

Vrsar-Orsera,

 **DAVATELJ FINANCIJSKE POTPORE: KORISNIK FINANCIJSKE POTPORE:**

 **OPĆINA VRSAR-ORSERA Naziv udruge\_\_\_\_\_\_\_\_\_\_\_\_\_\_\_\_\_\_\_**

 **ZAMJENIK OPĆINSKOG NAČELNIKA OSOBA Franko Štifanić OVLAŠTENA ZA ZASTUPANJE**

 **Ime i prezime**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_